طفیل ہشیارپوری

طفیل ہشیارپوری (جَم: 17 جولائی، 1914ء - وفات: 4 جنوری، 1993ء) پاکستان نال تعلق رکھݨ والے اردو تے پنجابی زبان دے ممتاز شاعر، فِلمی نغمہ نگار تے صحافی سن۔

 حالات زندگی 
طفیل ہشیارپوری 17 جولائی، 1914ء نوں ہشیارپور، برطانوی پنجاب وچ پیدا ہوئے۔طفیل ہشیارپوری، سوانح و تصانیف ویب، پاکستانص 716، پاکستان کرونیکل، عقیل عباس جعفری، ورثہ / فضلی سنز، کراچی، 2010ء اوہناں نے ہشیارپور دے سکول توں بطور استاد ملازمت دی اِبتداء کیتی۔ تحریک پاکستان دے متحرّک کارکُن سن تے تحریک پاکستان دے اجتماعات وچ شاعری پڑھدے سن۔ اسے پاداش وچ سکول دی ملازمت توں کَڈھ دِتے گئے۔ اداکار آغا سلیم رضا نے اوہناں نوں فِلمی پروڈیوسراں نال متعارف کروایا۔ اوہناں نے 1946ء وچ فِلمی نغمہ نگاری دی اِبتداء کیتی۔ قیام پاکستان توں بَعد ہوشیارپور توں لاہور منتقل ہوگئے تے صحافت نوں ذریعہ روزگار بݨایا۔ لاہور توں روزنامہ محفل تے ہفت روزہ صاف گو کڈھیا۔ 1952ء وچ ریڈیو پاکستان وچ ملازمت اختیار کیتی۔ 1950ء دی دہائی وچ اوہناں نے فِلمی نغمہ نگاری دے حوالے نال مصرُوف ترِین وقت گزاریا۔ اوہناں نے جیہڑیاں فِلماں دے نغمے تحرِیر کیتے اوہناں وچ ریحانہ، چُپکے چُپکے، پرائے بس میں، گلنار، شمی، دُلا بھٹی، بے قرار، چَن ماہی، پتن، سرفروش، چنگیز خان، موسیقار، شہری بابو، روحی، وعدہ تے قِسمت شامل نیں۔طفیل ہوشیاپوری، پاکستان فلم میگزین،مظہر اقبال دا پاکستان ڈنمارک اوہناں دے شعری مجموعیاں وچ 'رحمت یزداں' (نعتیہ کلام)، 'تجدید شکوہ'، 'شعلہ جام'، 'ساغر خورشید'، 'جام مہتاب' تے 'میرے محبوب وطن' شامل نیں۔ 

 لِکھتاں 
 رحمت یزداں (نعتیہ کلام)
 تجدید شکوہ
 شعلہ جام 
 ساغر خورشید
 جام مہتاب
 میرے محبوب وطن

 نمونۂ کلام 

<div style='text-align: center;'>
غزل

 اعزازات 
طفیل ہشیارپوری نوں ادبی خِدمات دے اعتراف وچ حکومت پاکستان نے صدارتی تمغا برائے حسن کارکردگی عطاء کیتا۔

 وفات 
طفیل ہشیارپوری 4 جنوری، 1993ء نوں لاہور وچ وفات پاگئے۔ اوہ لاہور وچ ماڈل ٹاؤن دے قبرستان وچ سپردِ خاک ہوئے۔

 حوالے 

گٹھ:1914 دے جم
گٹھ:1993 دیاں موتاں
گٹھ:پنجابی شاعر
گٹھ:پاکستانی اردو شاعر
گٹھ:پنجابی شخصیتاں
گٹھ:لاہوری شخصیتاں